Ohnsorg-Theater

Dat Ohnsorg-Theater is en plattdüütsch Theater in Hamborg-St. Georg.

Dat Theater hett Richard Ohnsorg an’n 12. Oktober 1902 grünnt. De Naam weer toeerst Dramatische Gesellschaft Hamburg. Dat weer ok keen richtig Theater, dat weer mehr so’n Klub vun Theaterfrünn, de de Stücken blots reziteren un nich spelen. Ok Plattdüütsch weer nich vörsehn. Vun 1906 an heet dat denn Gesellschaft für dramatische Kunst. Richard Ohnsorg övernehm 1910 denn Vörsitt un nu eerst füng dat mit plattdüütsche Stücken an. Den 24. Januar 1914 harrn se den eersten rein plattdüütschen Theateravend. 1920 hett dat Theater dat denn ok mit en ne’en Naam wiest: Niederdeutsche Bühne Hamburg e. V.. 1922 kreeg dat Theater dat eerste Maal en faste Adress, se spelen nu in’t Stadttheater vun Wandsbek, wat do noch buten de Stadt Hamborg leeg. 1936 eerst kreeg dat Theater sien egen Huus in de Groten Bleken, wo se noch bit 2011 speel. 1944 mutt de Speelbedrief wegen den Tweten Weltkrieg instellt warrn. Eerst 1946 warrt wedder Stücken opföhrt un dat Theater harr ok den ne’en Naam Richard-Ohnsorg-Theater. Hüüt is dat Ohnsorg-Theater as GmbH indragen, de Egendömer is de Stadt Hamborg.

Dat Theater kriggt in’t Johr so üm un bi 1,6 Millionen Euro an Geller vun de Stadt toschaten.

An den 13. März 1954 geev dat dat eerste Stück vun’t Ohnsorg-Thater in’t Feernsehn to sehn. De Stücken in’t Feernsehn warrt aver nich op plattdüütsch utstrahlt, dat de Hoochdüütschen dat beter verstaht, warrt dor Missingsch bruukt.

 Umtoog in dat Bieberhuus 
miniatur|Dat Bieberhuus as nee Speeloort vun dat Ohnsorg-Theater
An’ 8. Juli 2011 weer nah 75 Johren Sluss mit de Upführen an de vörige Speelstäe. Dat Theater is den umtrucken. An’ 28. August 2011 fung de nee Saison an den Heidi-Kabel-Platz 1 mit en plattdüütsch Faaten vun William Shakespeare sien „A Midsummer Night’s Dream“. Regie führ de Ex-Intendant vun dat benaverte Schauspeelhuus Michael Bogdanov. De nee Speelstäe in dat 1909 baut un hüüd ünner Denkmalschuul stahn Bieberhuus in den Hamborger Stadtdeel St. Georg is moderner un grötter. Dat hett de modernste Technik un tosätzlich en Studiobühne. De Kapazität is um etwa 50 Plätz grötter wurrn.

 Intendanten 

 Richard Ohnsorg (1910-1945)
 Rudolf Beiswanger (1945-1949)
 Hans Mahler (1949-1970)
 Günther Siegmund (1970-1979)
 Konrad Hansen (1979-1985)
 Walter Ruppel (1985-1994)
 Thomas Bayer (1994-1995)
 Christian Seeler (1996-2017)
 Michael Lang

 Plattdüütsche Schrievers, vun de Stücken spölt wurrn sünd 
Karl Bunje, Gorch Fock, Konrad Hansen, Walter A. Kreye,  Hinrich Wriede

 Bekannt Upföhrungen (Uttoog) 
 De Etappenhas
 Meister Anecker
 Strandräuber
 Verteufelte Zeiten
 Tratsch im Treppenhaus
 Das Hörrohr
 Kein Auskommen mit dem Einkommen
 Der möblierte Herr
 Opa wird verkauft
 Schneider Nörig
 Zwei Engel
 Der Bürgermeisterstuhl
 Männer sind auch nur Menschen
 Das Kuckucksei
 Das Piratenstück
 Eine Frau für den Klabautermann
 Doktor Puust
 Der Lorbeerkranz
 Wenn der Hahn kräht

 Bekannte Schauspelers, de dor uptreden sünd 
Magda Bäumken
Edgar Bessen 
Manfred Bettinger
Rolf Bohnsack
Ingrid von Bothmer
Uwe Dallmeier
Robert Eder
Helga Feddersen 
Willem Fricke
Ernst Grabbe 
Ursula Hinrichs
Fritz Hollenbeck
Erkki Hopf
Heidi Kabel
Heini Kaufeld
Sandra Keck
Oskar Ketelhut
Herma Koehn
Karl-Heinz Kreienbaum 
Heinz Lanker
Otto Lüthje
Heidi Mahler 
Ulla Mahrt
Meike Meiners
Karl-Ulrich Meves 
Eri Neumann
Jürgen Pooch 
Erna Raupach-Petersen 
Werner Riepel 
Jens Scheiblich 
Jochen Schenck
Wolfgang Schenck
Walter Scherau
Hilde Sicks 
Christa Siems 
Uta Stammer
Hanno Thurau 
Hans Timmermann 
Henry Vahl 
Bruno Vahl-Berg
Carl Voscherau
Jasper Vogt
Christa Wehling
Gisela Wessel.

 Literatur 
 Gerd Spiekermann: 100 Jahre Ohnsorg-Theater. Verlag Die Hanse, Hamborg, ISBN 3-434-52600-5
 Walter Ruppel: Almanach 1986 bis 1994. Ohnsorg-Theater. Peschke Verlag, Hamborg 1994, ISBN 3-930414-01-5
 Jürgen Köhlert, Jutta, Duhn-Heitzmann: Das Ohnsorg-Theater. Chronik eines fröhlichen Hauses. Rasch und Röhring, Hamborg 1990, ISBN 3-89136-373-7
 Walter Deppisch: 75 Jahre Ohnsorg-Theater. Ohnsorg-Theater, Hamborg 1977

 Weblenken 

 Websteed vun dat Ohnsorg-Theater (hoochdüütsch)

Kategorie:Theaterhuus
Kategorie:Bezirk Hamborg-Midd
Kategorie:Plattdüütsch

Kategorie:Theater